Almuevennen, 1843-10-04
Folkebladet Nr. 3132 indeholder en Artikel om denne Sag af en oplyst, folkekjær og sagkyndis Mand, Pastor Lykken i Karlebye, som vi henvende vore Læseres Opmærksomhed paa. Det nævnte Blad læses saa almindeligt i Bondestanden, at vi ikke her videre skulle udbrede os om denne Artikel; blot et kort Uddrag skulle vi tillade os. J Anledning af Kammerherre Scavenius's bemærkning i Roeskilde Stænderforsamling, at Huusmandssagen hverken var meere eller mindre end en Fattigvæsens-Qvæstion, skriver Pastoren: Talen er ikke om, hvad Grund-Eierne skulle gjøre for dem, som allerede ere Betlere; men tvertimod, hvad de bør vogte sig for, om de ikke ville tvinge en stor Deel af deres Arbeidere til at blive det, eller til at udvandre. Desuden maa Spørgsmaalet kaldes en Lovgivnings, og ikke en Fattigvæsens-Qvæstion, deels fordi Spørgsmaalet om Huustugtens Anvendelse paa Huusfædre og Huusmødre henhører derunder, deels fordi Spørgsmaalet om Tilladeligheden af at bortleie Huse paa Bondejord ved kunde behøve en yderligere Drøftelse, og deels fordi Leie Systemet sætter et stort Antal Medborgere i et Afhængigheds-Forhold til Enkelte, der er saa absolut, at det grændser meget nær til Trældom, saa nær, at det Borgersamfund, den Stat, der har ophævet Livegen skab, Vornedret og Slavehandel, neppe kan være ligegyldig derved. Naar man altsaa i nærværende Spørgsmaal strax har villet see et Pauperisme-Spørgsmaal, fordi Talen var om Huusmænd og Jndsiddere, da er denne Rigdommens og Fornemhedens Slutning neppe rigtig. Der er vel mangen Huusmand og Jndsidder, hvis Æresfølelse, Arbeidsomhed og Tarvelighed bringe en længere Afstand imellem ham og Betleren, eller den Fattige, der vil forsørges, end der er imellem denne og den uordentlige Adelsmand, der er vant til at tage paa Puf, eller den ødsle Baron, der pleier at slaae Folk Plader. Jeg er ikke meget gammel; men jeg har dog levet længe nok til at see Sønner af Herremænd, der efterlode sig flere Tønder Guld, aldeles forarmede at søge om Gratialer, og paa samme Tid saae jeg uformuende Jndsiddere at opdrage mange Børn og opdrage dem vel, uden nogensinde at modtage nogen Skjærv af Fattigvæsnet eller det Offentlige.""Det Uheld, Huusmandssagen har havt i de forrige Stænderforsamlinger, bør ikke betage dens Forsvarere Modet; thi det er kun Stridspunctets Forrykkelse, og rigtige Raisonnements Anvendelse paa uligeartede Tilfælde, og ingenlunde et fuldstændigt Kjendskab til Sagen, der har forvoldt samme. Der kan derimod haabes meget for den af den Vei, man nu har slaaet ind paa, skjøndt det skal blive vanskeligt nok at faae et Resultat ud af saa mange Erklæringer. Af disse vil det forhaabentlig dog imidlertid vorde oplyst, at ligesom Huusmændenes Stilling paa mange Steder er god og paa andre upaaklagelig, saaledes er den atter paa andre Steder meget trykkende, deels fordi Misforholdet mellem deres Byrder og det de kunne fortjene, er altfor stort, deels fordi det System, som meere og meere udbreder sig, at bortleie Huse, paa et halvt Aars Opsigelse, istedetfor at bortfæste dem paa Livstid, bringer dem i en Afhængighed, der er langt større end den ved første Øiekast synes; langt større end den for frie Familiefædre burde være. Af dette Blad udgaaer eet Nummer om Ugen, og som Følgeblad dertil udgaaer Kjøbenhavns Amts LandcommunalTidende", med omtrent 6 Nummere i Qvartalet. Prisen er 3 Mark hvert Qvartal. Man tegner sig for Bladet paa Postcontoiret i Kjøge, hos Dhrr. Boghandlere Meulengracht i Næstved, Bertelsen i Holbek, Vosbein i Hillerød, Wagner i Helsingør Milo i Odense. Jessen i Svendborg, Thjerry i Nakskov, Gjegengack i Maribo, Berggreen i Nykjøbing paa Falster, den Jessenske Boghandling i Aarhuus, Holm i Horsens, Smith i Randers, Termansen og Andersen i Ribe, Dhrr. Bogbindere Mehl i Roeskilde, Hansen i Slagelse, Møller i Skjelskør og Thune i Veile, Hr. Skolelærer Jensen i Ringsted, Dhrr. Komd. Gjørup i Storeheddinge, Hald i Frederikssund, Præst og Vordingborg Omegn hos Huusmand Peder Hansen i Lundby pr. Præst, Gaardeler R. Ottesen i Fredericia og Skomagermester N. Hansen i Rudkjøbing. J Kjøbenhavn hos Redacteuren, Tornebuskegaden Nr. 158, 1ste Sal, og hos Udgiveren, Klædeboderne Nr. 101, 2den Sal i Sidehuset, hvor Bidrag til Bladet ogsaa indsendes. Trykt i det Brünnichske Bogtrykkeri.